Sto>-y of Lonoikaiiiakahikt. 261 



kaukau ana i ka hana ; alaila, e wili ae, a kowali ae, a e like me kona manawa i manao 

 ai e hoolele aku i ka pohaku, alaila, e haalele loa aku i kekahi piko o ka maa, alaila e 

 lele akii ka pohaku, he kanaha a oi aku na anana e lele ai, a ina i pa aku i ka pohaku, 

 make loa kekahi kanaka. I hanaia no nae no ke kaua." I aku la o Lonoikamakahiki: 

 "Alua mea waiwai a kuu makuakane; nakii pu ia aku me ka pua ihe." Pela kona 

 ninau ana i na mea lealea a pau a kona makuakane ; ua hooleia ka waiwai o na mea 

 apau, a elua wale no mau mea a Lonoikamakahiki i mahalo. 



I kekahi manawa ae, hele aku la no o Lonoikamakahiki a ka hale i waiho ai na 

 mea lealea, nana ae la, e kau ana no ua mea ana i olelo ai i na kahu, e haihai a kiola; 

 nolaila, hoi aku la oia a kona mau kahu, olelo aku la: "Kai noa, ua kiola olua i na mea 

 a'u i olelo aku ai ia olua?" I aku la kona mau kahu: "Aole e hiki ia maua ke kiola i 

 na mea a ko makuakane; make mai paha maua, no ka mea, o ka laau palau a ko ma- 

 kuakane, he laau hai kanaka ia." A no ka paakiki loa o Lonoikamakahiki, nolaila, 

 hele aku la na kahu, a hai aku la ia Keawenuiaumi, i keia mau hana a kana keiki. 



Ia manawa, lohe ae la o Keawenuiaumi, alaila, haohao iho la oia i keia hana 

 kupanaha a kana keiki ; nolaila, hele aku la oia e ninau maopopo ia Lonoikamakahiki 

 i ke kumu o ko ke keiki manao ana pela. Nolaila i ka hiki ana aku o Keawenuaumi 

 i kahi i hanai ia ai e na kahu, aia nae ua o Lonoikamakahiki i ka hooholowaa me kekahi 

 mau kahu ona. A hoi mai la ua o Lonoikamakahiki, e noho aku ana o Keawenuiaumi, 

 hele mai la ke keiki a noho iho la i luna o na uha o ka makuakane; alaila, i mea e 

 maopopo ai ia Keawenuiaumi ko Lonoikamakahiki manao, nolaila, lawe ae la kona 

 makuakane iaia i kahi i waiho ai na mea lealea. A hiki aku la laua, me na kahu pu 

 ma k^ hale i waiho ai na mea lealea, ninau aku la o Keawenuiaumi : "Heaha kou manao 

 no neia mau mea (na mea lealea ame na mea kaua) e kau nei?" I ae la ke keiki 

 (Lonoikamakahiki): "Aole he waiwai iki o keia mau mea, ua olelo aku wau ia laua 

 'la (Hauna ame Loli) e kiola keia mau mea a pau, a o ka ihe kaua ame ka maa na mea 

 waiwai." I aku la o Keawenuiaumi: "Aole pela ko'u manao, aia no a hiki i kou noho 

 aimoku ana, alaila, nau no e kiola, ke ike aku la oe, he mea waiwai ole keia." 



Ma ia hope mai, nalu wale iho la no o Keawenuiaumi i ka hope o keia keiki ke 

 nui ae. I iho a ka makuakane: "Ane kipi wale aku no koe o keia keiki ma kona noho 

 ai aina ana, a heaha la ka hana a keia alii ke kanaka makua aku." 



